Проф. Д-р Никола Ангелов е професор и раководител на Катедрата за пародонтологија на Стоматолошкиот факултет , при Катедрата за пародонтологија и орална хигиена во Хјустон, Тексас Тој е исто така носител на титулата Raul G. Caffesse, D.D.S., M.S., Dr. Odont., Distinguished Professor in Periodontics., почесна титула доделена од Медицинскиот центар во Хјустон.

Д -р Ангелов дипломирал, магистрирал и докторирал на Универзитетот „Св. Кирил и Методиј “во Македонија и предавал на Катедрата за болести на устата и пародонтот од 1993 година. Во 2001 година, добил постдокторска стипендија на National Institute of Health, National Institute of Dental and Craniofacial Research (NIH/NIDCR). На NIH/NIDCR, д -р Ангелов успешно развил нов модел на заздравување на оралномукозните рани и исто така бил вклучен во комплексни клинички студии, проценки на клиничките испитувања, како и други истражувања.

Во 2004 година, д -р Никола Ангелов се вработил на Loma Linda University School of Dentistry, на Катедрата за пародонтологија каде што го добива звањето доцент, вонреден професор и професор, a во исто време е директор на катедрата за пародонтологија , до 2013 година.

Од 2013 година е професор и раководител на Катедрата за пародонтологија и орална хигиена, при UTHealth School of Dentistry во Хјустон, Тексас .

Д-р Ангелов, исто така, поседува сертификат за специјалноста пародонтологија од Стоматолошкиот факултет во Loma Linda и е Diplomat на American Board of Periodontology од 2008 година. Во 2008 година, д-р Ангелов ја добил годишната награда Едукатор на годината од American Academy of Periodontics, за извонредни резултати во наставата во областа на пародонтологијата.

Член е на многу релевантни здруженија, член на Omicron Kappa Upsilon Honors Dental Society од 2011 година и член на American College of Dentists од 2014 година.

Во 2013 година проф. д-р Ангелов добил сертификат, специјално признание од Конгресот на САДза извонреден и исклучителен придонес во општеството. Тој има и други академски награди и е активно вклучен во наставата и научните истражувања. Неговото поле на научен интерес ги вклучува оралната инфекција и имунитет, заздравување на мукозата, пародонталната микробиологија, како и денталните импланти.

Проф. д-р Ангелов има богат опус на публикувани трудови и е поканет предавач на значајни професионални и научно истражувачки збиднувања.

Тој има над 50 публикации во реномирани часописи со многу висок импакт фактор. Како пример , неколкуод поново публикуваните наслови се во Frontiers in Immunology кој има импакт фактор 6.429 и е петти најцитиран часопис од имунологијата во светот.

Трудот во кој проф. д-р Ангелов е коавтор во Frontiers in Cellular and Infection Microbiology има над 20,000 прегледи и како таков има повеќе прегледи од 97% од сите статии во Frontiers.

Во 2017 година, истражувачкиот тим кој тој го предводи публикува труд во Current Hypertension Reports (импакт фактор 3.856) за потенцијалната поврзаност помеќу оралниот микробиом и регулацијата на крвниот притисок, труд кој побуди голем интерес во нучната заедница и предизвика натамошна експанзија на истражувања во полето на оралниот микробиом и системските заболувања со што тимот на проф. д-р Ангелов стана еден од водечките тимови во оваа област.

Во 2019 година, еден од неговите трудови за дијабетес и пародонтална болест, го добива признанието од Journal of Clinical Periodontology за најмногу преземан труд за 2018-19 година. Светски познатиот Mosby's Review for the NBDE Part II, книга во која проф. д-р Ангелов е еден од авторите на поглавјето за пародонтологија сеуште е најраспространетата едукативна алатка за студентите по стоматологија во САД. Проф. Никола Ангелов е исто така член на бројни професионални друштва во САД и во странство и е член на уредувачки и советодавни одбори на неколку списанија.